Juhan Lindström

Juhan Lindström (sündinud Juhan (Johannes) Vanari; 17. märts (4. märts vkj) 1903 Tartu – 1966 Port Arthur, Kanada) oli eesti sõjaväelane

Ta teenis Eesti kaitseväes üleajateenija-allohvitserina. Juunis 1941 mobiliseeriti ta Punaarmeesse. Detsembris 1942 läks ta laskurkorpuse mehena Alekseikovo küla all sakslaste poolele üle. Edaspidi sõdis ta Punaarmee vastu 20. eesti diviisi koosseisus suurtükiväelasena. Mais 1945 sattus ta nn Tšehhi põrgus vangi kohalike tšehhide kätte, kuid pääses vangilaagrist sulaseks ühe taluperemehe juurde. 1947. aastal õnnestus tal rootslast teeseldes jõuda USA okupatsioonitsooni Lääne-Saksamaal. Sealt rändas ta edasi Kanadasse, kus elas surmaniHanno Ojalo. Sileesiast Tšehhi põrgusse. Tallinn 2016.

Ta läks vabasurma 1966. aastal, mainides oma lahkumiskirjas elutüdimust. Tema surnukeha leiti 29. juulil 1966 Port Arthuri lähedalt metsast ning maeti 30. juulil.

 Tunnustus 
1938 Kotkaristi teenetemärgi raudristVabariigi President: teenetemärkide kavalerid

 Isiklikku 
Ta oli abielus kahel korral, kuid lahutas abikaasast mõlemal korral. Ta on Mihkel ja Marie Vanari poeg. 

Tapa linna perekonnaseisuametniku otsusel 9. maist 1935 anti Johannes Vanarile uueks eesnimeks Juhan. 

 Viited 

 Kirjandus 
Tšehhi põrgus : mälestusi sõjateelt ja vangipõlvest / Juhan Lindström ; illustreerinud Ellen Koit, Toronto : Orto, 1960, 375 lk; 
ilmunud ka kordustrükis 1997, ISBN 9985856090

 Välislingid 

Kategooria:Eesti sõjaväelased
Kategooria:8. Eesti Laskurkorpuse koosseis 
Kategooria:Kotkaristi raudristi kavalerid
Kategooria:Eestlased Kanadas
Kategooria:Sündinud 1903
Kategooria:Surnud 1966